Visa Koiso-Kanttila

Visa Koiso-Kanttila (s. 14. tammikuuta 1970 Oulu) on suomalainen elokuvaohjaaja. Hän on valmistunut Turun taideakatemiasta 1996 ja opiskellut dokumenttielokuvan ohjausta The New School Universityssä ja Film Video Artissa New Yorkissa sekä Taideteollisessa korkeakoulussa. Hänen dokumenttinsa ovat voittaneet useita elokuvapalkintoja. Koiso-Kanttila on myös elokuvatuotantoyhteisö Elefantin jäsen. Hän ohjaa ja tuottaa elokuvansa yhteistyönä vaimonsa ja kollegansa Iiris Härmän kanssa.

Tuotanto 
Koiso-Kanttilan dokumenttielokuvat ovat olleet hyvin raadollisia. Hän on käsitellyt tuskaisia aiheita kuten naisvangit, lähiönuoret, kulttuurien kohtaamiseen liittyvät ongelmat ja aseistakieltäytyminen. Hän on tehnyt myös henkilökohtaisen dokumenttielokuvan omasta isästään, ja esiintyy itse elokuvassa.

Vuonna 2010 Koiso-Kanttila palkittiin elokuvastaan Miehen kuva Tasa-arvoasiain neuvottelukunnan Miehen työ -palkinnolla. Isältä pojalle (2004), Talvinen matka (2007) ja Miehen kuva (2010) muodostavat suomalaisista miehistä ja pojista kertovan trilogian.

Elokuvat

Ohjaukset 
 Miesten koulu, dokumetti, (1994)
 Tuomittu, dokumetti, (1996)
 Karkotetut, dokumetti, (1997)
 Insha Allah - Jos Jumala suo, dokumetti, (1999)
 Viimeistä päivää, dokumetti, (2000)
 Aktivisti, dokumetti, (2000)
 Isältä pojalle, dokumetti, (2004)
 Talvinen matka, dokumetti, (2007)
 Meaning of Life (Elämän tarkoitus), dokumettielokuva, (2008)
 Miehen kuva, dokumetti, (2010)
 Kaiken se kestää, fiktio, (2017)

Muut 
 Koulu tanssii, dokumetti, (1994, leikkaus, kuvaus)
 Liisa, fiktio, (1995, työryhmä)
 Synti, dokumetti, (1996, valomies, järjestäjä, kuvaussihteeri)
 Kaverit, fiktio, (1996, valaisu)
 Kuoleman kasvot, dokumetti, (2003, kamera-assistentti)
 Huomisen muistoja, dokumetti, (2004, tuottaja)
 Elää ja palaa, dokumetti, (2007, kuvaus, tuottaja)

Lähteet

Aiheesta muualla 
 

Suomalaiset dokumenttiohjaajat
Vuonna 1970 syntyneet
Elävät henkilöt